# Baha al-Din al-Amili

Baha al-Din al-Amili (àrab: بهاء الدين محمد بن حسين العاملي) (Baalbek, 16 de febrer de 1547 - Isfahan, 1 de setembre de 1621) va ser un teòleg, jurista, matemàtic, arquitecte, filòsof, ocultista i poeta dels segles XVI-XVII nascut a l'actual Líban.

## Vida i obra

Tot i haver nascut a Baalbeck, Imperi Otomà (actualment al Líban), el seu pare es va haver d'exiliar fugint de la persecució otomana dels xiites i és segur que el 1558 ja eren a Qazvin (capital de l'Imperi Safàvida) (actualment Iran), perquè allà va néixer el seu germà petit. Durant la seva joventut es va bellugar per diverses ciutats de l'actual Iran, mentre el seu pare era el Xeic al-Islam de la capital, Qazvin.
El 1576, durant el regant del Xa Ismaïl II de Pèrsia va ser nomenat Xeic al-Islam d'Isfahan, càrrec que ja havia tingut el seu sogre. Es suposa que, els anys 11583 i 1584 va fer el seu pelegrinatge a La Meca. Els seus anys més brilants van se a partir de 1588, quan va obtenir el patrocini del nou Xa Abbas I el Gran.
El 1606 va renunciar al seu càrrec de Xeic al-Islam d'Isfahan degut, al menys en part, a les acusacions de connexió amb el sufisme.
Un dels seus deixebles més coneguts va ser el teòleg Molla Sadra (1571-1641).
Entre les seves obres literàries es compten el Mikhlat, el Kashkul (que és una gran antologia de texts de diferents matèries) i al-Kamil.
Entre les seves obres religioses es compten dues exegesis del'Alcorà.
La seva obra científica més influent va ser un tractat titulat Quintaessencia dels càlculs, en la qual posava a l'abast del gran públic molts dels algorismes que havien estat desenvolupats pels seus predecessors com Al-Kaixí.
També va ser l'arquitecte de la mesquita del xeic Lotf Allah i de la mesquita de l'Imam Khomeini.

## Referències

* ↑ Dehbashi, 2010, p. 8.
* ↑ Stewart, 1991, p. 564.
* ↑ Stewart, 2003, p. 579.
* ↑ Stewart, 1998, p. 177-205.
* ↑ Stewart, 2003, p. 580.
* ↑ Stewart, 1991, p. 568-569.
* ↑ Newman, 2010, p. 193.
* ↑ Dehbashi, 2010, p. 7.
* ↑ Bosworth, 1989, p. 16.
* ↑ Bosworth, 1989, p. 21.
* ↑ Stewart, 2003, p. 587.
* ↑ Ra'fat, 2020, p. 53 i ss.
* ↑ Stewart, 2003, p. 585.
* ↑ Rofagha, 2006, p. 1 i ss.

## Bibliografia

* Bosworth, Clifford Edmund. Bahāʼ Al-Dīn Al-ʻĀmilī and His Literary Anthologies (en anglès). University of Manchester, 1989. ISBN 0950788570.
* Dehbashi, Mahdi. Transubstantial Motion and the Natural World (en anglès). ICAS Pres, 2010. ISBN 978-1-904063-38-4.
* Newman, Andrew J. «Clerical Perceptioncs of Sufi Practices in Late Seventeenth Persia II». A: Yasir Suleiman (ed.). Living Islamic History (en anglès). Edinburgh University Press, 2010, p. 192-208. ISBN 978-0-7486-3738-6.
* Ra'fat, Mohsen «A Critical Analysis of the Ashura-oriented Accounts in the Book al-Kamil of Sheikh Baha al-Din al-Amili» (en persa). International Journal of Husayni Research Studies, Vol. 4, Num. 16, 2020, pàg. 53-88. ISSN: 2538-6417.
* Rofagha, Naser. An Investigation of the Mathematical and Pedagogical Contribution of Baha Al-Din Muhammad Ibn Husayn Amili, Aka Sheikh Bahai, a Sixteenth Century Middle Eastern Teacher and Scholar (en anglès). Columbia University, 2006.
* Stewart, Devin J. «A Biographical Notice on Bahāʾ al-Dīn al-ʿĀmilī (d. 1030/1621)» (en anglès). Journal of the American Oriental Society, Vol. 111, Num. 3, 1991, pàg. 563-571. DOI: 10.2307/604272. ISSN: 0003-0279.
* Stewart, Devin J. «A Critical Analysis of the Ashura-oriented Accounts in the Book al-Kamil of Sheikh Baha al-Din al-Amili» (en anglès). Iranian Studies, Vol. 31, Num. 2, 1998, pàg. 177-205. DOI: 10.1080/00210869808701904. ISSN: 0021-0862.
* Stewart, Devin J. «Documents and Dissimulation». A: Cristina de la Puente (ed.). Identidades Marginales (en anglès). Consejo Superior de Investigaciones Científicas, 2003, p. 569-580. ISBN 978-0-7486-3738-6.

## Enllaços externs

* O'Connor, John J.; Robertson, Edmund F. «Baha al-Din al-Amili» (en anglès). MacTutor History of Mathematics archive. School of Mathematics and Statistics, University of St Andrews, Scotland.